
Érdeklődés és szabadidő-eltöltés összefüggése mozgáskorlátozott serdülőknél

Célok: Tágabban a kutatásban szereplő mozgáskorlátozott serdülők pályaorientációjának hátterében lévő életkor-specifikus jellemzők feltérképezése, összevetése tipikus testi fejlődésű kortársaik jellemzőivel. Szűkebb céljaim, a pályaorientációs érdeklődés, aktív szabadidős tevékenységek, továbbá a mögöttük megjelenő motivációs hátterek feltárása. Kitekintésként a mozgáskorlátozott emberek munkaerőpiaci statisztikai adatait is célom volt megvizsgálni. Hipotézisemből kifolyólag, az érdeklődési kör és az aktív szabadidős tevékenységek között összefüggés lehet; kérdésfeltevéseim közé tartozott, hogy vajon ténylegesen kimondható-e, és milyen mértékű az együttjárás.
Háttér: A serdülőkor pályaorientációs szempontból kiemelkedő feladatai közé tartoznak az identitásképzés, a kortárs-, a szülő-gyerek-, a pedagógus-diák kapcsolat átalakulása. Az érdeklődés, pályaorientáció és az aktív szabadidő-eltöltés megvalósulása mögött különböző kompetenciák, motivációk, tehetségek húzódnak meg. Ezek kölcsönösen hatnak egymásra. Mozgáskorlátozott serdülők esetében is ugyanezek a folyamatok zajlanak le, ám állapotuk hatással lehet mindezekre.
Módszer: Résztvevők: 20 fő, átlagéletkoruk 18,1 év. Eszközök, eljárások: SNI érdeklődés kérdőív (Holland Code tipológiája alapján) és az aktív szabadidős tevékenységeket vizsgáló Kiegészítő kérdőív. A kutatás pilot-kutatásnak tekinthető. A felhasznált kérdőívek mindegyike önbeszámolós módszert alkalmaz. Felhasznált statisztikai programok: SPSS 17, Microsoft Exel 2007.
Eredmények: Érdeklődés kérdőív alapján legtöbben a közösségi területet jelölték meg fő érdeklődési területként. Legkevesebben a megvalósító érdeklődési területet választották. Kiegészítő kérdőív adatai alapján legtöbben a sportot, legkevesebben a képzőművészeteket jelölték meg aktív szabadidős tevékenységüknek. Pályaorientációs céllal legtöbben idegen nyelvet tanulnak. Hobbiként a sportol és a színművészeti a legjellemzőbb. A független mintás t-próba eredményeképp a művészeti tevékenységet végzők alkotó és tárgyias érdeklődési területére jellemző a nagyon erős a szignifikancia-szint (0.01). A sportot művelők közösségi pontszáma igen magas (19,5), szórásuk kismértékű (2,0).



